Diari Oficial de la Generalitat Valenciana


Sumari del DOGV 9827, del 12-04-2024 (2024/2957)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció corresponents a la infraestructura d'interconnexió d'una central fotovoltaica denominada ISF Desaener 5MW i la seua infraestructura d'evacuació, amb potència per a instal·lar 4,0954 KX, que s'ha de situar al terme municipal d'Alacant. Expedient ATALFE/2020/34.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2957


Data del document
:   27-03-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció corresponents a la infraestructura d'interconnexió d'una central fotovoltaica denominada ISF Desaener 5MW i la seua infraestructura d'evacuació, amb potència per a instal·lar 4,8032 XV, que s'ha de situar al terme municipal d'Alacant. Expedient ATALFE/2020/34. [2024/2957]  
Als efectes que preveuen:  
- El Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,   
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental,   
  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte de la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,   
se sotmeten a nova informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: Desaener I, SL, NIF W05717623, i domicili social al c/ Vent, 14, pol. ind. Pla de la Vallonga, 03946 Alacant.  
  
Tipus de central elèctrica: central fotovoltaica denominada ISF Desaener 5MW, amb potència que s'ha d'instal·lar de 4,6822 DH, incloent-hi les infraestructures d'evacuació.  
Emplaçament dels grups generadors: del polígon 19, parcel·les 115, 116 i 117 del terme municipal d'Alacant.  
Emplaçament de la línia d'evacuació de 30 kV fins a la subestació: del polígon 19 parcel·les 104, 105, 115 i 9005 del terme municipal d'Alacant.  
Emplaçament de la subestació STM Castellet 66-30 kV, que se cedix al gestor de la xarxa de distribució i-DE Redes Inteligentes, SAU: del polígon 19, les parcel·les 104 i 105, del terme municipal d'Alacant (Alacant).  
Emplaçament de la línia d'evacuació de 66 kV que se cedix al gestor de la xarxa de distribució i-DE Redes Inteligentes, SAU: fins a la connexió amb el punt d'accés i connexió en nou suport que s'ha d'instal·lar: del polígon 19, la parcel·la 104, del terme municipal d'Alacant (Alacant).  
L'expedient es va sotmetre al tràmit d'informació pública i consultes corresponent per un termini de 30 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A este efecte, es va publicar un anunci en el Diari Oficial de la Generalitat Valenciana el 16 de maig de 2022 i en el Butlletí Oficial de la Província d'Alacant el 29 d'abril de 2022.   
  
Per produir-se modificacions i canvis substancials en el projecte de la instal·lació, es va realitzar el tràmit d'un nou anunci d'informació pública, per la qual cosa l'expedient va ser sotmés al tràmit d'informació pública i consultes corresponent per un termini de 15 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A este efecte, es va publicar un anunci en el Diari Oficial de la Generalitat Valenciana el 22 de setembre de 2023 i en el Butlletí Oficial de la Província d'Alacant de 18 de setembre de 2023.   
A causa de les modificacions substancials produïdes en la instal·lació de connexió per diferents informes i/o consultes realitzats als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, es va procedir a una nova informació pública, solament de la proposta d'infraestructura d'evacuació d'ús exclusiu modificada.  
Per la qual cosa, l'expedient es va sotmetre a un nou tràmit d'informació pública i consultes corresponent per un termini de 15 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A este efecte, es va publicar un anunci en el Diari Oficial de la Generalitat Valenciana el 29 de novembre de 2023 i en el Butlletí Oficial de la Província d'Alacant el 17 de novembre de 2023.   
A causa de les modificacions substancials produïdes en la instal·lació d'evacuació per diferents informes i/o consultes realitzats als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, es procedix a esta nova informació pública, solament de la proposta d'infraestructura d'evacuació d'ús exclusiu modificada.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte infraestructura d'evacuació. Denominació: Línia subterrània de mitjana tensió 30 kV SC i centre de transformació per a evacuació d'electricitat procedent d'ISF Desaener 5 MW fins a STR Castellet 66-30 kV.  
- Separata dirigida a l'Ajuntament d'Alacant.   
- Pla de desmantellament.  
Pressupost: 72.159,71 € (només de la línia d'evacuació d'ús exclusiu).  
Característiques principals de la instal·lació:   
Instal·lació fotovoltaica: la central fotovoltaica denominada ISF Desaener 5MW de potència màxima total de mòduls fotovoltaics (pic) de 4,9896 MWp, de potència nominal d'inversors de 5,375 MW i capacitat d'accés de 4,56 MW, està composta per un camp generador de 9.240 mòduls fotovoltaics de 540 Wp, muntats directament sobre el sòl en estructura fixa. Estos mòduls fotovoltaics es connecten amb 25 inversors de 215 kVA. Això suposa una potència nominal d'inversors de 5.375 kW, però el conjunt de tots els inversors estarà limitat mitjançant un PPC independent, a 4.560 kW. Al seu torn, els inversors es connecten amb la part de baixa tensió de dos transformadors per a elevar la tensió i les cel·les de mitjana tensió. Juntament amb una línia d'evacuació de 30 kV de longitud 615 m i conductor HEPRZ1 (AS) 18/30 kV 3x(1x240) mm2, per a connectar amb la subestació STR Castellet 66/30 kV.  
  
Nova subestació STR Castellet 66/30 kV, que se cedix al gestor de la xarxa de distribució i-DE Redes Inteligentes, SAU.  
Línia elèctrica aèria 66 kV de doble circuit, que se cedix al gestor de la xarxa entre la subestació STR Castellet de tensions 66/30 kV i el punt de connexió amb la xarxa de distribució, de 15 m de longitud i conductor LA 180 (147-AL1/34-ST1A), mitjançant entroncament amb nou suport que s'ha d'instal·lar en la línia 66 kV DC Sant Vicent - Altabix.  
La infraestructura d'evacuació que se cedirà al gestor de la xarxa està compartida amb la planta solar fotovoltaica FV Fontcalent. La informació pública d'esta instal·lació, amb número d'expedient ATALFE/2022/1/03, que inclou la línia d'evacuació compartida, es va realitzar en el Butlletí Oficial de la Província d'Alacant en data 14 de setembre de 2023 i en el Diari Oficial de la Generalitat Valenciana en data 20 de setembre de 2023.  
El punt de connexió de la central amb la xarxa de distribució es realitzarà en la línia 66 kV DC Sant Vicent - Altabix.  
Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d'energia elèctrica.  
El projecte compta amb un informe de determinació d'afeccions ambientals emés per la Direcció General de Qualitat i Avaluació Ambiental de 4 de setembre de 2023, segons el que s'establix en l'article 19.bis del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en què resol la continuació del procediment per no apreciar-se efectes significatius sobre el medi ambient que requerisquen sotmetre'l a un procediment d'avaluació ambiental. Este informe està exposat per a consulta pública en la següent adreça electrònica https://mediambient.gva.es/va/web/evaluacion-ambiental/seguiment-d-expedients-d-avaluacio-d-impacte-ambiental-  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, es declaren d'urgència per raons d'interés públic els procediments d'autorització dels projectes de centrals fotovoltaiques i parcs eòlics que hagen obtingut l'informe favorable de determinació d'afecció ambiental, sempre que es presenten les sol·licituds d'autorització administrativa abans del 31 de desembre de 2024. A estos projectes els serà aplicable la tramitació d'urgència que preveu l'article 33 de la Llei 39/2015, d'1 d'octubre, i es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
  
La documentació s'exposarà per a consulta pública en la següent adreça electrònica: http://cindi.gva.es/va/web/energia/alacant, en valencià, i http://cindi.gva.es/web/energia/alacant, en castellà, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes les persones físiques o jurídiques que es consideren afectades en els seus drets puguen examinar la documentació detallada en l'adreça electrònica indicada , així com dirigir al servei territorial esmentat les al·legacions que es consideren oportunes en el termini de 15 dies hàbils comptats a partir de l'endemà de la publicació d'este anunci, les quals es podran presentar via telemàtica mitjançant la seu electrònica de la Generalitat, amb l'enllaç https://www.gva.es/va/inicio/procedimientos'id\_proc=15714&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 27 de març de 2024.- La cap del Servei Territorial d'Indústria, Energia i Mines d'Alacant: Rosa María Aragonés Pomares.